’n Voormalige skoolhoof van ’n kerkskool het vir jong meisies gesê God se opdrag is om die liefde te versprei, maar hulle onsedelik aangerand.
“Sy (Petro) het my kind van hierdie hel verlos en nou is haar klag nie bewys nie,” het ’n ouer gesê.
“Ons troos onsself daaraan dat ons van die begin af as ’n groep saamgestaan het. Hy is ten minste skuldig bevind op van die aanklagte en die verkragtingsklag staan.”
Petro self het tydens die uitspraak begin huil en die ouers moes haar troos deur te verduidelik dat sy nie as leuenaar uitgemaak is nie.
Die gesinne moes vir die laaste paar jaar harde bene kou om met die vervolging deur te druk, selfs toe sommiges hulle nie wou glo dat die vrome Kuyper skuldig is nie.
’n Onderwyser het vir Kuyper se verdediging getuig en die destydse voorsitter van die ouerbeheerraad het gesê van die meisies se aantygings kan nie waar wees nie, want die skool se uitleg is van so ’n aard dat alles in die ope geskied.
Die hof het gehoor dat Kuyper as ’n reël drukkies vir die kinders gegee het en hulle op sy skoot gesit het.